[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.7.2006

COM(2006) 368 τελικό

2003/0165 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο σημείο γ) της συνθήκης ΕΚ όσον αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους διατροφικούς ισχυρισμούς και τους ισχυρισμούς για την υγεία που διατυπώνονται στα τρόφιμα

ΠΕΡΙ ΤΡΟΠΟΠΟΙΗ ΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0165 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο σημείο γ) της συνθήκης ΕΚ όσον αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τους διατροφικούς ισχυρισμούς και τους ισχυρισμούς για την υγεία που διατυπώνονται στα τρόφιμα

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2003) 424 τελικό – 2003/0165COD): | 17 Ιουλίου 2003 |

Ημερομηνία της γνωμοδότησης της Ευρωπαϊκής Οικονομικής και Κοινωνικής Επιτροπής: | 26 Φεβρουαρίου 2004 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 26 Μαΐου 2005 |

Ημερομηνία έκδοσης της κοινής θέσης | 8 Δεκεμβρίου 2005 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση | 16 Μαΐου 2006 |

3. αντικειμενο τησ προτασησ

Η παρούσα πρόταση καλύπτει τους διατροφικούς ισχυρισμούς και τους ισχυρισμούς για την υγεία που χρησιμοποιούνται στην επισήμανση, παρουσίαση και διαφήμιση των τροφίμων. Μόνον οι διατροφικοί ισχυρισμοί και οι ισχυρισμοί για την υγεία που συμμορφώνονται με τις διατάξεις του εν λόγω κανονισμού θα επιτρέπονται για την επισήμανση, παρουσίαση και διαφήμιση τροφίμων που κυκλοφορούν στην αγορά εντός της Κοινότητας και διατίθενται στον τελικό καταναλωτή.

Οι κύριοι στόχοι της παρούσας πρότασης είναι οι εξής:

– επίτευξη υψηλού επιπέδου προστασίας του καταναλωτή με την κανονιστική ρύθμιση παροχής επιπλέον προαιρετικών πληροφοριών πέρα από τις υποχρεωτικές πληροφορίες που προβλέπονται από τη νομοθεσία της ΕΕ·

– βελτίωση της ελεύθερης κυκλοφορίας των αγαθών εντός της εσωτερικής αγοράς·

– αύξηση της νομικής ασφάλειας για τους οικονομικούς παράγοντες·

– εξασφάλιση του θεμιτού ανταγωνισμού στον τομέα των τροφίμων· και

– προώθηση και προστασία της καινοτομίας στον τομέα των τροφίμων.

Οι προτεινόμενοι κανόνες εξασφαλίζουν ότι τα τρόφιμα που φέρουν διατροφικούς ισχυρισμούς και ισχυρισμούς για την υγεία επισημαίνονται και διαφημίζονται κατά τρόπο αληθή και ουσιαστικό. Με τη θέσπιση κανόνων που ρυθμίζουν τις πληροφορίες σχετικά με τα τρόφιμα και τη διατροφική τους αξία που εμφανίζονται στην επισήμανση, οι καταναλωτές θα έχουν τη δυνατότητα να προβαίνουν σε συνειδητές και ουσιαστικές επιλογές. Το γεγονός αυτό συμβάλλει επίσης στην επίτευξη υψηλού επιπέδου προστασίας της ανθρώπινης υγείας.

Η κατάλληλη επισήμανση μπορεί πράγματι να προσανατολίσει τους καταναλωτές στη σωστή κατεύθυνση όσον αφορά την επιλογή υγιεινής διατροφής και να διευκολύνει τις θετικές και τεκμηριωμένες επιλογές. Οι κανόνες αυτοί λαμβάνουν επίσης υπόψη τη σπουδαιότητα που έχει για τη βιομηχανία τροφίμων η ύπαρξη ενός κανονιστικού πλαισίου το οποίο θα της επιτρέπει να καινοτομεί και να παραμένει ανταγωνιστική σε κοινοτικό και διεθνές επίπεδο. Κατ' αυτόν τον τρόπο παρέχεται στους οικονομικούς παράγοντες νομική ασφάλεια και ένα περισσότερο προβλέψιμο περιβάλλον.

Η παρούσα πρόταση προβλέπεται στο Λευκό Βιβλίο για την ασφάλεια των τροφίμων (COM(1999) 719 τελικό- Δράση αριθ. 65). Η έκδοση του κανονισμού θα συμβάλει στη συμπλήρωση του κανονιστικού πλαισίου που καλύπτει την επισήμανση τροφίμων που προορίζονται για κατανάλωση από τον άνθρωπο και θα συμμετάσχει στην παροχή καλύτερης διατροφικής πληροφόρησης στους καταναλωτές και θα τους επιτρέψει να κάνουν συνειδητές επιλογές σχετικά με τη διατροφή και τις καταναλωτικές συνήθειές τους.

4. Γνωμη της επιτροπησ σχετικά με τις τροπολογιεσ του ευρωπαϊκου κοινοβουλιου

4.1. Τροπολογίες που έγιναν αποδεκτές από την Επιτροπή

Η Επιτροπή μπορεί να αποδεχτεί τις τροπολογίες 50 έως 89, που είναι όλες οι τροπολογίες που εγκρίθηκαν από το Ευρωπαϊκό Κοινοβούλιο. Οι τροπολογίες 50 έως 60 προσαρμόζουν τις αιτιολογικές σκέψεις με τα τροποποιημένα άρθρα. Οι τροπολογίες 61 έως 64 αναπροσαρμόζουν το πεδίο εφαρμογής του κανονισμού. Οι τροπολογίες 65 και 66 ασχολούνται με τα διατροφικά περιγράμματα που τα τρόφιμα πρέπει να ικανοποιούν προκειμένου να φέρουν ισχυρισμούς. Οι τροπολογίες 73 έως 84 ασχολούνται με τις διαδικασίες έγκρισης για τους ισχυρισμούς για την υγεία και οι τροπολογίες 87 έως 89 επεκτείνουν τις μεταβατικές περιόδους.

Οι τροπολογίες αυτές είναι το αποτέλεσμα συμφωνίας συμβιβασμού που επιτεύχθηκε ανάμεσα στο Ευρωπαϊκό Κοινοβούλιο, το Συμβούλιο και την Επιτροπή κατά τη δεύτερη ανάγνωση. Οι τροπολογίες είναι σύμφωνες με τους στόχους της πρότασης της Επιτροπής και διατηρούν την ισορροπία συμφερόντων που επιτεύχθηκε στην κοινή θέση.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.